text: Johannes Nicolaisen (egentlig Arne Johannes Nicolaisen, født 27. maj 1921 i Tommerup, død 2. februar 1980 på Frederiksberg) var en dansk etnograf. 
  Han blev nysproglig student fra Nyborg studenterkursus i 1941 og begyndte at studere geografi med henblik på at blive etnograf. Efter krigen opholdt han sig i vinteren 1945–46 blandt samiske rensdyrnomader. Efter, at han vendte hjem, skiftede han til det da nyoprettede studium i etnografi under Kaj Birket-Smith på Nationalmuseet. I 1947 studerede han under et ophold arabiske nomader i Algeriet og disse studier fortsatte i 1950. Studierne skete for små midler; hans transport skete til hest, på æsel eller gående. Nye studier skete i 1952, 1953, 1954-55, 1959 og 1962. På disse rejser, de første foretaget for meget små midler, var N. ene blandt tuaregerne; han lærte deres sprog og hjembragte omfattende samlinger etnografika til Nationalmuseet og til det nystiftede Forhistorisk museum i Århus (senere Moesgård).
  Han er begravet på Ordrup kirkegård.